Эксперты перакананыя, што інфармацыйныя ўкіды — звёны аднаго ланцуга ў плане дэманстрацыі моцы. Паведамленне наконт “знятай па трывозе” танкавай дывізіі з Падмаскоўя, якая ў першы ж дзень вучэнняў мусіла адправіцца на палігоны Беларусі — сведчанне псіхалагічна-інфармацыйнага ціску і чарговая дэманстрацыя поўнай залежнасці Беларусі ад Расіі. Дарэчы, нягледзячы на абвяржэнні беларускіх вайскоўцаў, з сайта Мінабароны РФ паведамленне так і не прыбралі.